През 1420 г. по време на хуситските войни манастирът изгаря, след което започва период на упадък. Поради липса на финансови средства той дълго време не е възстановен. Едва в началото на XVIII в. по инициатива на абат Отмар Зинке започва преустройството му в бароков стил. Реконструкцията продължава от 1708 до 1736 г. като в нея се включват известни творци като чешкият архитект Анселмо Лураго и баща и син Динценхофер (германци по произход), чието дело е църквата Св. Маргарита.